b'\n_START_ARTICLE_\nDaniel Mongiardo\n_START_PARAGRAPH_\nFrank Daniel Mongiardo (s. 4. hein\xc3\xa4kuuta 1960 Hazard, Kentucky, Yhdysvallat) on yhdysvaltalainen demokraattipoliitikko._NEWLINE_Mongiardo oli Kentuckyn varakuvern\xc3\xb6\xc3\xb6ri. H\xc3\xa4n oli teht\xc3\xa4v\xc3\xa4ss\xc3\xa4 2007\xe2\x80\x932011, kun Steve Beshearin oli kuvern\xc3\xb6\xc3\xb6ri. H\xc3\xa4n oli sit\xc3\xa4 ennen vuosina 2001\xe2\x80\x932007 Kentuckyn senaatin j\xc3\xa4sen 30. vaalipiirin (ennen vaaleja 2002 17. vaalipiiri) edustajana. H\xc3\xa4n sai vuoden 2000 vaaleissa 70 prosenttia \xc3\xa4\xc3\xa4nist\xc3\xa4, ja h\xc3\xa4nen vastaehdokkaanaan oli Harley R. Ayers. Vuoden 2002 vaaleissa h\xc3\xa4n sai 65,6 prosenttia \xc3\xa4\xc3\xa4nist\xc3\xa4, ja h\xc3\xa4nen vastaehdokkaanaan oli Johnnie L. Turner. Vuonna 2004 Mongiardo pyrki Yhdysvaltain senaattiin mutta h\xc3\xa4visi vaalit 1,4 prosenttiyksik\xc3\xb6n erolla istuvalle senaattorille Jim Bunningille. H\xc3\xa4n ilmoitti pyrkiv\xc3\xa4ns\xc3\xa4 demokraattien ehdokkaaksi my\xc3\xb6s vuonna 2010, mutta ei tullut valituksi._NEWLINE_Mongiardo on varsinaiselta ammatiltaan l\xc3\xa4\xc3\xa4k\xc3\xa4ri. H\xc3\xa4n suoritti Bachelor of Arts -tutkinnon Transylvania Universityss\xc3\xa4 1982 ja Doctor of Medicine -tutkinnon University of Kentucky College of Mediciness\xc3\xa4 1986 ja on sen j\xc3\xa4lkeen ty\xc3\xb6skennellyt korva-, nen\xc3\xa4- ja kurkkutautien erikoisl\xc3\xa4k\xc3\xa4rin\xc3\xa4 synnyinkaupungissaan Hazardissa._NEWLINE_Mongiardo on amerikanitalialainen ja kuuluu katoliseen kirkkoon. H\xc3\xa4nen vanhempansa olivat italialaisia maahanmuuttajia. H\xc3\xa4nen puolisonsa on Allison Patrick Mongiardo, jonka kanssa h\xc3\xa4n avioitui kes\xc3\xa4kuussa 2008. Heill\xc3\xa4 on kolme lasta.'